V Chorvátsku sa dnes začali 13. hádzanárske majstrovstvá Európy v konkurencii mužov, na ktorých účinkuje aj naša reprezentácia… Srbskí hádzanári turnaj otvorili tak, ako sa aj očakávalo – prehrou. V tejto konštatácii nie je zahrnutý žiaden hnev, či rozčarovanie, lebo prehra v prvom zápase ME proti hostiteľovi naozaj bola aj očakávaná.
Treba to potvrdiť aj faktami a tých je ozaj veľa. Napríklad, Chorvátsko je hádzanárskou veľmocou, kým je Srbsko v poslednom období iba občasným účastníkom záverečných turnajov. Na ME sme nevystali od roku 2008, ale preto sme napríklad na svetovom šampionáte nehrali ani v roku 2015 v Katare, ani v roku 2017 vo Francúzsku. Od samostatnosti máme iba jedno striebro z ME, ktoré sme my organizovali, ako aj niekoľko medailí z obdobia SRJ.
Z druhej strany, Chorvátsko od samostatnosti (od roku 1995) má dve olympijské zlatá, jedno svetové, ako aj množstvo strieborných a bronzových vyznamenaní z kontinentálnych šampionátov, svetových majstrovstiev a Olympijských hier (1995, 2005, 2008, 2009, 2010, 2012, 2013, 2016). Čo by sa povedalo, múdremu dosť!
Preto presvedčivá prehra v prvom kole ME 2018 (22:32) neprekvapuje a týmto neúspechom sa vlastne séria len predlžuje – Srbsko totiž prehralo v piatich prípravných zápasoch po sebe a predtým sme vyhrali ešte niekde v októbri proti Rakúsku.
Viac od prehry s desaťgólovým mankom nás môže trápiť veľmi slabá hra v obrane, kým sa útoky proti Chorvátom predovšetkým zvádzali na sólové akcie Nenadića a Šešuma. Do asi 25. minúty to ešte ako-tak aj fungovalo (Chorváti viedli "len" 11:9), ale v záverečných minútach pridali plyn, strelili tri góly a bol to vlastne začiatok nášho debakla.
Po oddychu naša spomínaná hra v obrane bola veľmi slabá, Chorváti hrali organizovane, rýchlo, využívali krídla a rýchle protiútoky a tak sa náskok stále iba zvyšoval.
Nemali sme v niektorých momentoch ani šťastie, keď prázdnu bránu netrafili brankár Cupara a Beljanski, ale je to všetko cenou, ktorú zaplatila naša neskúsenosť. Nakoniec, musíme uznať, že je triumf Chorvátska 32:22 celkom objektívny a jasne odzrkadľuje rozdiel v kvalite dvoch súperov.
Na zápas prvého kola naši musia rýchlo zabudnúť, pretože ich už v nedeľu očakáva duel druhého kola proti Švédsku, ktoré dnes nečakane prehralo proti Islandu. Sotvaže sa nášmu tímu podarí vyhnúť sa poslednej pozícii v skupine, ale ak kožu predávame, bolo by dobre, keby to bolo čo najdrahšie.
Ostatné výsledky prvého kola
Ako sme spomenuli, v našej skupine Island v prvom kole porazil Švédsko výsledkom 26:24, aj keď favoritmi boli Švédi. V jednej chvíli mal Island aj desaťgólový náskok (21:11), úplne kontroloval zápas, takže by konečný výsledok 26:24 nemal zmýliť, lebo zápas napínavý nebol a víťaz bol známy už od začiatku – Island mal vedenie aj 8:2.
Švédsko je našim súperom v nedeľu a pravdepodobne už tento zápas rozhodne o našom osude (lebo treba očakávať triumfy Chorvátska aj proti Islandu, aj proti Švédsku), lebo si Island výhrou nad Švédskom postup takmer zabezpečil.
V skupine B v prvom kole v piatok Bielorusko tesne porazilo Rakúsko 29:28, a veľmi zaujímavý bol aj zápas medzi Francúzskom a Nórskom, v ktorom nakoniec predsa vyhrali Francúzi 32:31.
V skupinách C a D sú zápasy prvého kola na programe zajtra. V skupine C zohrajú Nemecko – Čierna Hora, ako aj Macedónsko – Slovinsko, kým sa v rámci skupiny D stretnú Španielsko – Česko a Dánsko – Maďarsko.